SL
C 24/12
Uradni list Evropske unije
17.1.2022
Predlog za sprejetje predhodne odločbe, ki ga je vložilo Tribunal Supremo (Španija) 29. julija 2021 – Consejo General de Colegios Oficiales de Farmacéuticos de España/Administración General del Estado (Zadeva C-469/21) (2022/C 24/16) Jezik postopka: španščina Predložitveno sodišče Tribunal Supremo
Stranki v postopku v glavni stvari Pritožnik: Consejo General de Colegios Oficiales de Farmacéuticos de España Druga stranka: Administración General del Estado
Vprašanja za predhodno odločanje 1.
Ali je z Delegirano uredbo (EU) 2016/[1]61 (1), zlasti z njenimi členi 25, 31, 32, 35, 36 in 44, združljiva nacionalna določba, ki kot orodje, ki ga uporablja arhiv, vzpostavi vozlišče, ki je v lasti državne uprave, ki ga tudi upravlja? 2.
Ali je, če je odgovor na prejšnje vprašanje pritrdilen, nacionalni predpis, ki lekarnam nalaga uporabo navedenega vozlišča, če izdajajo zdravila, ki jih financira nacionalni zdravstveni sistem, združljiv z Delegirano uredbo (EU) 2016/[1] 61, zlasti z njenimi členi 25, 31, 32, 35, 36 in 44? 3.
Ali je, če je odgovor na prejšnje vprašanje pritrdilen, nacionalna določba, ki določa, da se lahko, če državni organ in pravna oseba, ki upravlja nacionalni arhiv, ne dosežeta dogovora o vključitvi navedenega vozlišča v ta arhiv, ta vključitev enostransko in avtoritativno odredi z ministrskim odlokom, združljiva z Delegirano uredbo (EU) 2016/[1]61, zlasti z njenimi členi 25, 31, 32, 35, 36 in 44?
(1)
Delegirana uredba Komisije (EU) 2016/161 z dne 2. oktobra 2015 o dopolnitvi Direktive 2001/83/ES Evropskega parlamenta in Sveta z določitvijo podrobnih pravil za zaščitne elemente na ovojnini zdravil za uporabo v humani medicini (UL 2016, L 32, str.
1)
Pritožba, ki sta jo družbi Birkenstock IP GmbH in Birkenstock Sales GmbH vložili 12. avgusta 2021 zoper sklep Splošnega sodišča (šesti senat) z dne 2. junija 2021 v zadevi T-365/20, Birkenstock Sales GmbH/Urad Evropske unije za intelektualno lastnino (Zadeva C-498/21 P) (2022/C 24/17) Jezik postopka: nemščina Stranke Pritožnici: Birkenstock IP GmbH in Birkenstock Sales GmbH (zastopnika: N. Weber in D. Leisner, Rechtsanwälte) Druga stranka v postopku: Urad Evropske unije za intelektualno lastnino (EUIPO) Sodišče Evropske unije (senat za dopustitev pritožb) je s sklepom z dne 22. novembra 2021 odločilo, da se pritožba ne dopusti in da pritožnici nosita svoje stroške.